สวัสดีครับขอปรึกษาเรื่องเพศสัมพันธ์ครับ ผมได้ช่วยตัวในวันที่6 ในช่วงบ่ายโมงและทำอีกประมาณสี่-ห้าโมงเย็น เสร็จแล้วได้ทำความสะอาดเรียบร้อย และประมาณเกือบเที่ยงคืนได้มีอะไรกันกับแฟนไม่ป้องกันแต่ไม่เสร็จ ไม่มีน้ำหลั่งออกมา และในตอนเช้าวันที่7ประมาณบ่ายโมงแฟนได้กินยาคุมฉุกเฉิน แฟนประจำเดือนมาในช่วง วันที่ 18-19 ผมอยากทราบว่าโอกาสท้องมีมากไหมครับ
สวัสดีค่ะ การมีเพศสัมพันธ์ถ้าไม่ป้องกัน แล้วทำการหลั่งนอก ยังคงทำให้มีโอกาสตั้งครรภ์ได้ประมาณ 4-20% แม้ว่าก่อนหน้านั้นในวันเดียวกันจะมีการหลั่งน้ำอสุจิไปแล้วก็ตามในกรณีนี้มีข้อบ่งชี้การใช้ยาคุมฉุกเฉิน โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดโอกาสตั้งครรภ์นั้นมีค่อนข้างน้อย ให้สังเกตรอบเดือนหลังจากนี้ และยืนยันการตั้งครรภ์ดูอีกครั้ง ชุดตรวจครรภ์ให้ผลบวกได้ 10-14 วันหลังปฏิสนธิ และหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน